《秋日史思善吴文仲二比部偶集斋中分得山字》
明代·孙继皋

玉珂双并散朝班，人识明光奏赋还。春雪昨看华屋满，秋风偏放白云閒。

佩将兰草香同握，望得金茎渴共攀。橐笔却怜违别久，重来仍是忆青山。

作者简介：（1550—1610）常州府无锡人，字以德，号柏潭。万历二年进士第一。除修撰。官至吏部侍郎，摄铨事，论救诸谴谪官，无所避讳。神宗嫡母陈太后梓宫发引，帝称疾不送，遣官代行，继皋上疏极谏，忤旨。及三殿失火，大臣请去者，皆慰留，独继皋致仕去，卒赠礼部尚书。有《宗伯集》、《柏潭集》。